شەفەق نیوز/ هێزەیل پێشمەرگە و سوپای عراق لە ئیدارەی گەرمیان،  ئمڕوو شەممە، ئەرا چوارەم رووژە، وەردەوامە لە ئۆپراسیۆنەیل سەربازی ئەرا وەشۊنکەفتن ئەندامەیل داعش.
سەرچەوەیگ ئەمنی ئەرا ئاژانس شەفەق نیوز وت: ئۆپراسیۆنەیل سەربازی پێشمەرگە و ئاسایش،  رەسیە دەسناین وەبان عمارەی فرەیگ لە حەشارگەیل ریخریاگ داعش،  و چەک و تەقەمەنی لەناویان بۊی، ئەوەیش لە ناوچەیل قوریچای،  و پەڵکانە، و غرادا،  لەناو سنوور ئیدارەی گەرمیان.
وتیش: هێزەیل پێشمەرگە و ئەو هێزەیلەی تر، ئەرا چوارەم ڕووژە پشتاوپشت،  وەردەوامە لە ئۆپەراسیۆن وەشۊنکەفتن چەتەیل داعش لەناو سنوور ئیدارەی گەرمیان.
هەمیش وت: ئۆپراسیۆنە هاوبەشەیلەی ناوبەین سوپای عراق و پێشمەرگە هیمان وەردەوامە و سەرکەفت فرەیگ لەبان چەتەیل داعش وەدەس هاوردنە.
